ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**«ԱԶԳԱՅԻՆ ՎԻՃԱԿԱԳՐԱԿԱՆ ՀԱՄԱԿԱՐԳԻ ԱՄՐԱՊՆԴՄԱՆ ՀԱՄԱՐ ԱԶԳԱՅԻՆ ՌԱԶՄԱՎԱՐԱԿԱՆ ԾՐԱԳՐԻ ԻՐԱԿԱՆԱՑՈՒՄ» ԴՐԱՄԱՇՆՈՐՀԱՅԻՆ ԾՐԱԳԻՐ**

**Դրամաշնորհ No: TF OA4543**

**Առաջադրանքի անվանումը. ԹՎԻՆՆԻՆԳ ԳՈՐԾԸՆԿԵՐՈՒԹՅՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ՎԻՃԱԿԱԳՐԱԿԱՆ ԾԱՌԱՅՈՒԹՅԱՆ ՀԵՏ ԾՐԱԳՐԻ ԻՐԱԿԱՆԱՑՄԱՆ ՆՊԱՏԱԿՈՎ**

**Առաջադրանքի No: NSPS-CS-TP**

Հայաստանի Հանրապետությունը ստացել է ֆինանսավորում Վերակառուցման և Զարգացման Միջազգային Բանկից, որը հանդես է գալիս որպես Արևելյան Եվրոպայում և ԱՊՀ երկրներում վիճակագրական կարողությունների զարգացմանն աջակցելու հավատարմագրային հիմնադրամի ներքո տարբեր դոնորների կողմից տրամադրված դրամաշնորհային միջոցների կառավարիչ, «Ազգային վիճակագրական համակարգի ամրապնդման համար ազգային ռազմավարական ծրագրի իրականացում» (NSPS)դրամաշնորհային ծրագրի համար և նպատակ ունի միջոցների մի մասն օգտագործել խորհրդատվական ծառայությունների ձեռքբերման համար:

Խորհրդատվական ծառայությունները (Ծառայություններ) ներառում է Թվիննինգ գործընկերությունը Հայաստանի Հանրապետության Ազգային վիճակագրական ծառայության (ՀՀ ԱՎԾ) հետ Ծրագրի իրականացման նպատակով:

Սույն առաջադրանքի հիմնական նպատակն է աջակցել ՀՀ ԱՎԾ-ին ծրագրի իրականացման գործում՝ խորհրդատվական ծառայությունների մատուցման, ուսուցումների, հետազոտությունների, ծրագրի առաջընթացի մշտադիտարկման և գնահատման միջոցով՝ միջազգային չափանիշներին համապատասխանող և սպառողների կարիքները բավարարող, պատշաճ ու վստահելի վիճակագրական տվյալները ժամանակին և ծախսերի առումով արդյունավետ եղանակով ստանալու և տարածելու համար Հայաստանի վիճակագրական համակարգի կարողությունների հետագա զարգացման նպատակով:

Հայաստանի Հանրապետության Ֆինանսների նախարարության «Արտասահմանյան ֆինանսական ծրագրերի կառավարման կենտրոնը» հրավիրում է **պահանջներին համապատասխանող խորհրդատվական ընկերություններին** (Խորհրդատուներ) արտահայտելու իրենց հետաքրքրությունը Ծառայությունների մատուցման վերաբերյալ: Հետաքրքրված Խորհրդատուները պետք է տրամադրեն տեղեկություններ, որոնք կհաստատեն, որ նրանք ունեն Ծառայություններն իրականացնելու համար պահանջվող որակավորումները և համապատասխան փորձառությունը *(ընդհանուր փորձառության և աշխատած տարիների վերաբերյալ մանրամասն տեղեկատվություն, վերջին տարիներին նմանատիպ առաջադրանքների իրականացման նկարագրություն և աշխատանքային փորձ, ներառյալ՝ մատուցված ծառայությունները, իրականացված ծրագրերը, Ընկերության հասցեն, կոնտակտները, հիմնական աշխատակիցների թվաքանակը և այլն):*

Ընտրության չափանիշներն են՝

* Վիճակագրության ոլորտում Թվիննինգ ծրագրերի հաջողված իրականացումը ղեկավարելու և/կամ մասնակցելու առնվազն 5 տարվա ապացուցելի փորձ,
* Ռազմավարական և ինստիտուցիոնալ զարգացման և վիճակագրական համակարգերի արդիականացման հետ կապված ծրագրերի հաջողված իրականացման փորձ,
* ԵՄ և միջազգային ստանդարտների իրականացման ուղղությամբ ԱՎԳ և առանձին վիճակագրական ոլորտների վիճակագրական կարողությունների ամրապնդման փորձ,
* Վիճակագրական համակարգի ներդրման փորձ՝ հիմնականում վարչական ռեգիստրների հիման վրա:

Հետաքրքրված խորհրդատուները պետք է հատուկ ուշադրություն դարձնեն 2011թ. հունվարին հաստատված Համաշխարհային Բանկի «ՎԶՄԲ փոխառությունների և ՄԶԱ վարկերի և դրամաշնորհների շրջանակներում Համաշխարհային Բանկի Փոխառուների կողմից Խորհրդատուների ընտրություն և աշխատանքի ընդունում» ուղեցույցների (Խորհրդատուների ուղեցույցներ) 1.9. պարբերությանը, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատուի ընտրությունը կիրականացվի 2011 թ. հունվարին հաստատված և 2014 թ. հուլիսին լրամշակված Խորհրդատուի ուղեցույցների շրջանակում սահմանված «Որակի և գնի հիման վրա կատարված ընտրության» (QCBS) գնման մեթոդի համաձայն:

Հավելյալ տեղեկատվություն կարելի է ստանալ ստորև նշված հասցեով աշխատանքային ժամերին՝ տեղական ժամանակով 09:00-18:00 (GMT+4) ընկած ժամանակահատվածում:

Հետաքրքրվածության հայտերը պետք է ներկայացնել գրավոր ձևով ստորև նշված հասցեով (անձամբ կամ փոստով կամ էլ-փոստով)**մինչև 2018 թ. մարտի 12-ը, ժամը 18:00** **(տեղական ժամանակով):**

Պրն. Էդգար Ավետյան

Գործադիր տնօրեն

«Արտասահմանյան ֆինանսական ծրագրերի կառավարման կենտրոն» ՊՀ (ԱՖԾԿԿ)

Հասցե` Հանրապետության հրապարակ, Կառավարական տուն 1,

0010, ք. Երևան, Հայաստանի Հանրապետություն

Հեռ` (374-11) 91 05 81, (374-11) 91 05 90

Ֆաքս՝ (374-10) 54 57 08

Էլ-փոստ info@ffpmc.am